Mari Pärtelpoeg

Mari Pärtelpoeg (sündinud 24. aprillil 1956 Tallinnas) on eesti metalli- ja ehtekunstnik.

Ta lõpetas 1974. aastal Tallinna 7. Keskkooli ja 1979. aastal ERKI.

Aastatel 1979–1980 töötas ta Eesti Vabaõhumuuseumis restaureerimiskunstnikuna ja 1983–1990 ERKI metallehistöökateedris õppejõuna. Aastast 1990 on vabakutseline kunstnik. 

Eesti Kunstnike Liidu (EKL) liige aastast 1990. Kunstnik on üks ON-grupi asutajatest. 

Paljud suved on veetnud Ruhnul, kus on endise Ida-Steffensi talu omanik.

Looming ja näitused 
Osalenud näitustel aastast 1978. Võtnud osa nt Jabloneci ehtenäitusest, Erfurdi tarbekunstikvadriennaalist, tarbekunstinäitusest Karlsruhes, Baltimaade ja Taani tarbekunsti näitustest. Isikunäitusi on korraldanud Tallinna kunstisalongis 1986. aastal koos Anu Paaliga ja 2006. aastal üksi ning A-Galeriis 2009. aastal. 2017. aastal avas koos Katrin Veegeniga näituse "Garten". Näitus oli aasta varem toimunud samanimelise näituse edasiarendus. Loob peamiselt geomeetriliste kujunditega ehteid. Osa inspiratsioonist saab mere ääres jalutamisest.

Isiklikku 
Tema ema on sisearhitekt Leila Pärtelpoeg, isa suusataja, treener ja sporditegelane Ilmar Pärtelpoeg ning õde sisearhitekt Kadri Tarbe.

Välislingid 
 Mari Pärtelpoeg Entsykopeedia.ee-s
 "Rütmimängud: Metallikunstnik Mari Pärtelpoeg", Eesti Televisiooni saade ERR-i arhiivis, esmaeeter 1. mai 1992
 Mari Pärtelpoja ja Katrin Veegeni ühisnäitus „Garten“ A-galerii Seifis. Sirp, 2. veebruar 2017

Eesti metallikunstnikud
Eesti Kunstiakadeemia vilistlased
Eesti Kunstiakadeemia õppejõud
Sündinud 1956